Ράνια Θρασκιά

Η Ράνια Θρασκιά (Θεσσαλονίκη, 14 Ιουνίου 1974) είναι Ελληνίδα πολιτικός και σύμβουλος ψυχικής υγείας. Στο παρελθόν έχει εργαστεί ως δημοσιογράφος σε διάφορα ελληνικά ΜΜΕ. Είναι βουλευτής στην εκλογική περιφέρεια Α΄ Θεσσαλονίκης στη Βουλή των Ελλήνων, εκλεγμένη με τον ΣΥΡΙΖΑ - Προοδευτική Συμμαχία στις εκλογές του Μαΐου και του Ιουνίου 2023.

Γεννήθηκε και μεγάλωσε στη Θεσσαλονίκη. Σπούδασε στο Παιδαγωγικό Τμήμα Δημοτικής Εκπαίδευσης (Πανεπιστήμιο Αιγαίου). 

Εκπόνησε μεταπτυχιακό πρόγραμμα σπουδών στην Ισπανία (Πανεπιστήμιο της Σαλαμάνκα) με ειδίκευση στην ψυχολογία. Ολοκλήρωσε και επιπλέον μεταπτυχιακές σπουδές στο Πανεπιστήμιο του Ανατολικού Λονδίνου στην κλινική ψυχολογία.

Ως δημοσιογράφος εργάστηκε ως παρουσιάστρια στα τηλεοπτικά κανάλια Μακεδονία TV, ANT1, MEGA και ALTER. Τρία χρόνια εργάστηκε στο κανάλι ΑΝΤ1 σαν παρουσιάστρια δελτίων ειδήσεων και ενημερωτικών εκπομπών. Το 2003 ξεκίνησε την καριέρα της στον τηλεοπτικό σταθμό MEGA (εκπομπή Όμορφος Κόσμος το πρωί) και ακολούθως εργάστηκε στο κανάλι ALTER.

Πολιτική καριέρα 
Τον Απρίλιο 2023 ανακοινώθηκε ότι θα είναι υποψήφια βουλευτής στην Α΄ Θεσσαλονίκης με τον ΣΥΡΙΖΑ - Προοδευτική Συμμαχία. Εξελέγη βουλευτής, με 15.034 σταυρούς προτίμησης στις εκλογές του Μαΐου και επανεξελέγη στις εκλογές του Ιουνίου 2023.

Οικογενειακή σύμβουλος 
Ολοκλήρωσε πρόγραμμα ειδίκευσης στην οικογενειακή συμβουλευτική και έχει πιστοποίηση ως σύμβουλος ψυχικής υγείας. Είναι τακτικό μέλος της Ελληνικής Εταιρείας Συμβουλευτικής.

Τον Σεπτέμβριο 2018 δημιούργησε τη δική της εταιρεία σχετική με θέματα προσωπικής και οικογενειακής εξέλιξης, στο Νέο Ψυχικό.

Έχει συγγράψει το βιβλίο, «Κοιτάω Μπροστά» (εκδόσεις ΔΙΟΠΤΡΑ).

Φιλμογραφία

Τηλεόραση

Παραπομπές 

Ελληνίδες δημοσιογράφοι
Βουλευτές Α΄ Θεσσαλονίκης
Βουλευτές εκλεγμένοι με τον ΣΥΡΙΖΑ